പുതിയ നിക്ഷേപങ്ങളും തെലങ്കാനയില് തെലങ്കാനയിലെ നിക്ഷേപം 2,400 കോടി രൂപയായി ഉയര്ത്തി കിറ്റെക്സ് കൊച്ചി: തെലങ്കാനയിലെ നിക്ഷേപം 2,400 കോടി രൂപയായി ഉയര്ത്തി കിറ്റെക്സ്. ഹൈദരാബാദില് സംഘടിപ്പിച്ച ചടങ്ങില് രണ്ട് വന്കിട പദ്ധതികള്ക്കായുള്ള നിക്ഷേപ ധാരണാപത്രം കിറ്റക്സ് തെലങ്കാന സര്ക്കാരിന് കൈമാറി. രണ്ട് പദ്ധതികളിലുമായി 40,000 പേര്ക്ക് തൊഴില് നല്കുമെന്ന് കിറ്റക്സ് അറിയിച്ചു. കിറ്റക്സിന്റെ പുതിയ നിക്ഷേപപദ്ധതികള് കേരളത്തിലല്ല, തെലങ്കാനയിലെന്ന് ഉറപ്പായി . ആയിരം കോടിയ്ക്ക് പകരം 2,400 കോടിയുടെ നിക്ഷേപ പദ്ധതികളാണ് തെലങ്കാനയില് കിറ്റെക്സ് നടപ്പാക്കുന്നത്. വാറങ്കലിലെ കകാതിയ മെഗാ ടെക്സ്റ്റയില് പാര്ക്കിലെയും സീതാറാംപൂര് ഇന്ഡസ്ട്രിയല് പാര്ക്കിലെയും രണ്ട് വന്കിട പദ്ധതികളുടെ ഔദ്യോഗിക പ്രഖ്യാപനം ഹൈദരാബാദില് സംഘടിപ്പിച്ച ചടങ്ങിലായിരുന്നു. തെലങ്കാന വ്യവസായ മന്ത്രിയടക്കം മൂന്ന് മന്ത്രിമാരും ഹൈദരാബാദ് മേയറും ചടങ്ങില് പങ്കെടുത്തു. തെലങ്കാനയിലെതേ ശക്തമായ വ്യവസായ സൗഹൃദ അന്തരീക്ഷമാണെന്നാണ് കിറ്റെക്സ് പറയുന്നത്. സര്ക്കാരിന്റെ നിക്ഷേപകരോടുള്ള സമീപനവും നല്ലതാണ്. ഇത് രണ്ടും കണക്കിലെടുത്താണ് പുതിയ സംരംഭങ്ങളെന്നാണ് കിറ്റക്സ് പറയുന്നത്, രണ്ട് പദ്ധതികളിലൂടെയായി 22,000 പേര്ക്ക് നേരിട്ട് തൊഴില് ലഭിക്കുന്പോള് 18000 പേര്ക്ക് പരോക്ഷമായും തൊഴില് കിട്ടുമെന്ന് കിറ്റക്സ് അറിയിച്ചു. കൊവിഡ് മഹാമാരിയുടെ രണ്ടാംവരവിന്റെ ഈ കാലത്ത്, എല്ലാവരും മാസ്ക് ധരിച്ചും സാനിറ്റൈസ് ചെയ്തും സാമൂഹ്യ അകലം പാലിച്ചും വാക്സിന് എടുത്തും പ്രതിരോധത്തിന് തയ്യാറാവണമെന്ന് ഏഷ്യാനെറ്റ് ന്യൂസ് അഭ്യര്ത്ഥിക്കുന്നു. ഒന്നിച്ച് നിന്നാല് നമുക്കീ മഹാമാരിയെ തോല്പ്പിക്കാനാവും. BreakTheChain ANCares IndiaFightsCorona